Analýza vplyvov na podnikateľské prostredie

Názov materiálu: Návrh zákona o oficiálnej štatistike a o zmene a doplnení niektorých zákonov (zákon o oficiálnej štatistike)
Predkladateľ: Štatistický úrad Slovenskej republiky

3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na webovom sídle MH SR, (ďalej len „Kalkulačka nákladov“):

	[bookmark: _GoBack]TYP NÁKLADOV
	Zvýšenie nákladov v € na PP
	Zníženie nákladov v € na PP

	A.Dane, odvody, clá a poplatky, ktorých cieľom je znižovať negatívne externality
	0
	0

	B. Iné poplatky
	0
	0

	C. Sankcie a pokuty
	510 860
	0

	D. Nepriame finančné náklady
	0
	0

	E. Administratívne náklady
	0
	0

	Spolu = A+B+C+D+E
	510 860
	0

	
	
	

	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	0
	0

	G. Goldplating
	0
	0

	VÝPOČET PRAVIDLA 1in2out:
	IN
	OUT

	H. Náklady okrem výnimiek = B+D+E-F
	0
	0

3.1.2 Výpočty vplyvov jednotlivých regulácií na zmeny v nákladoch podnikateľov

Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):

	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré su goldplatingom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
goldplating
	Účinnosť regulácie
	Kategória dotk. subjektov
	Počet dotk. subjektov spolu 
	Vplyv na 1 podnik. v €
	Vplyv na kategóriu dotk. subjektov v €
	Druh vplyvu
In (zvyšuje náklady) / 
Out (znižuje náklady) / Nemení sa
	1in2out 
celkom
	Goldplating celkom

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	1
	Ukladanie pokút za správne delikty 
	Zákon č. .../2026 Z. z. v znení neskorších predpisov
	Čl. I § 62 až 71
	1.SK
	01.01.27
	Spravodajské jednotky v štatistickom zisťovaní  
	94 
	5 435
	510 860
	In (zvyšuje náklady)
	0
	0




3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom. 

3.1.3.1. Vplyv novej právnej úpravy pokút za správne delikty podľa čl. I § 62 až 71 návrhu zákona 

Správne trestanie v oblasti oficiálnej štatistiky má za cieľ zabezpečiť vymožiteľnosť spravodajskej povinnosti, garantovať ochranu dôverných štatistických údajov [čo je zároveň v súlade s implementáciou čl. 26 nariadenia (ES) č. 223/2009 v platnom znení], presadiť zabezpečenie poskytovania údajov z iných zdrojov ako sú štatistické zisťovania, zabezpečiť rovný prístup k štatistickým informáciám. ŠÚ SR eviduje konštantný nárast porušovania súčasného zákona a najmä porušenia spravodajskej povinnosti, ktorý pri aktuálnom tempe hrozí významným znížením kvality zostavovaných štatistík v niektorých štatistických doménach a okruhoch. 

Primárnym cieľom členov orgánov vykonávajúcich štátnu štatistiku (národného štatistického systému) nie je sankcionovanie. Návrh zákona o oficiálnej štatistike sa od tejto sankčnej politiky neodkláňa a naďalej vychádza z predpokladu, že uloženie pokuty v nižšej sume, ako je maximálna sadzba, povedie porušiteľa k tomu, aby sa vyvaroval obdobného konania (individuálna prevencia), že odradí od obdobnej činnosti iných (generálna prevencia) a že bude v menšej miere naplnená aj represívna funkcia správneho trestania tým, že dôjde k určitému zásahu do majetkovej sféry porušiteľa.  

Pri výpočte príjmov štátneho rozpočtu z pokút za správne delikty, ako ich navrhuje nový zákon, sa vychádzalo z prehľadu činnosti oddelenia správneho konania kancelárie predsedu úradu za rok 2025 a prvý štvrťrok 2026, ktoré nie sú verejne dostupné. Predmetom správneho trestania v sledovanom období v úrade bolo neplnenie informačnej povinnosti voči registru zahraničného obchodu a neposkytnutie údajov v štatistických zisťovaniach v oblasti štatistiky zahraničného obchodu, čo zodpovedá skutkovým podstatám podľa § 62 ods. 1 písm. a) a § 66 písm. b) návrhu zákona. 

Iné orgány vykonávajúce štátnu štatistiku (iní členovia národného štatistického systému podľa návrhu zákona) doposiaľ neviedli konania o správnych deliktoch, hoci túto právomoc majú. Okresný úrad v Bratislave neviedol doposiaľ žiadne konanie priestupku porušenia mlčanlivosti podľa § 33 zákona o štátnej štatistike.

Vzhľadom na početnosť zisťovaní, oslovené jednotky, prednostný záujem členov národného štatistického systému získavať údaje a šíriť štatistické informácie namiesto sústreďovania sa na postih spravodajských jednotiek a používateľov oficiálnej štatistiky je preto takmer nemožné objektívne určiť výšku v budúcnosti ukladaných pokút a výšku skutočne zaplatených pokút.

Horná hranica pokuty za neplnenie spravodajskej povinnosti podľa § 62 ods. 1 písm. a) a b) návrhu zákona sa určuje variantne podľa frekvencie zberu údajov v štatistickom zisťovaní. Dolné hranice sadzby pokuty nie sú ustanovené, čo dáva členovi národného štatistického systému voľnosť pri správnej úvahe, ktorá umožňuje zohľadniť viaceré zákonom ustanovené okolnosti ovplyvňujúce uloženú výšku pokuty potenciálne priaznivejšie pre porušiteľa. Maximálnu výšku pokuty za neposkytnutie údajov v mesačnom štatistickom zisťovaní ustanovuje na 500 eur, v štvrťročnom zisťovaní na 1500 eur a v polročnom zisťovaní na 3000 eur, čím dochádza k objektívnemu zníženiu súčasnej maximálnej sadzby uvedenej v § 32 ods. 1 písm. a) zákona o štátnej štatistike.

V prípade ukladania pokút za neplnenie spravodajskej povinnosti štatistický úrad totiž v súčasnosti  prihliada na ustálenú judikatúru súdov v odvetví správneho práva založenej na zásade, že správne trestanie nemá mať likvidačný charakter, a preto sa za porušenia spravodajských povinností ukladajú pokuty v spodnej hranici zákonom ustanovenej výšky pokuty, ktorá podľa účinnej právnej úpravy predstavuje sumu 3 320 EUR [§ 32 ods. 1 písm. a) zákona o štátnej štatistike]. Bežná výška ukladanej pokuty za nesplnenie spravodajskej povinnosti je maximálne 200 EUR, pri opakovanom porušení vo výške 300 EUR, kde v jednotlivých správnych konaniach uložené výšky pokút nemajú pre účastníkov konania likvidačný charakter. 

Je isté, že pri súčasnej pomaly sa zvyšujúcej miere neochoty plnenia spravodajskej povinnosti (neodpovede, nepravdivé odpovede, neúplné odpovede) za sledované štyri roky by suma príjmov pokút uložených ŠÚ SR pri ukladaní maximálnej výšky a plošnom postupe dosiahla počnúc rokom 2027 enormnú sumu, čo nie v ľudských kapacitách úradu ani prejednať, ani vymôcť. Aj preto úrad uplatňuje a podľa návrhu zákona o oficiálnej štatistike bude uplatňovať priorizačnú politiku, ktorej znakom je ukladanie pokút spravodajským jednotkám, ktoré významnou mierou znižujú kvalitu štatistických informácií neposkytnutím údajov v požadovanom čase alebo poskytnutím neúplných údajov alebo údajov nezodpovedajúcich skutočnosti. Vo vzťahu k podnikateľom nejde o zavádzanie nových druhov správnych deliktov, iba ich precizovanie a lepšiu vymožiteľnosť. Zároveň je prostredníctvom § 21 ods. 8 a § 69 ods. 5 a 6 a § 70 ods. 7 vytvorený procesný postup, ktorý členovi národného štatistického systému umožňuje za určitých podmienok nezačať voči spravodajskej jednotke (podnikateľovi) konanie o správnom delikte, alebo ho zastaviť.

	Charakter vplyvu
	Popis

	negatívny vrátane MSP, čiastočne kvantifikovateľný
	Na základe údajov z minulého roka 2025 a prvého štvrťroka 2026 o správnych deliktoch prejednaných štatistickým úradom je možné predpokladať sumu uložených pokút v roku 2027 na úrovni 500.000 Eur a sumu uhradených pokút v roku 2027 na úrovni 100.000 Eur.

	pozitívny vrátane MSP, nekvantifikovateľný
	Návrh zákona prináša prehľadne a podrobne upravenú oblasť ukladania pokút za porušenie zákona vrátane zavedenia inštitútu priorizačnej politiky. Precíznejšia právna úprava uplatňuje všetky nástroje a inštitúty správneho trestania, čiže okrem výšky maximálnej pokuty, je dôležitým aspektom viac druhov navrhovaných skutkových podstát, opakovanie správneho deliktu, ktoré podmieňuje uloženie pokuty blízkej hornej hranici pokuty, vznik a výška spôsobenej škody, a moderačné pravidlá, ktoré umožňujú ukladať pokuty blízke alebo rovné dolnej hranici sadzby, oslobodzujúce okolnosti a podmienky nastavenia priorizačnej politiky ŠÚ SR, ktorá zohľadňuje prednostné stíhanie tých porušení, ktoré majú závažný vplyv na kvalitu oficiálnej štatistiky.
Vzhľadom na variantné stanovenie horných sadzieb pokút za neplnenie spravodajskej povinnosti podľa § 62 ods. 1 písm. a) a b) návrhu zákona a nestanovenie dolných sadzieb dáva priestor na v správnej úvahe zohľadniť všetky okolnosti porušenia spravodajskej povinnosti. maximálnu výšku pokuty za neposkytnutie údajov v mesačnom štatistickom zisťovaní ustanovuje na 500 eur, v štvrťročnom zisťovaní na 1800 eur a v polročnom zisťovaní na 3000 eur, čím dochádza k objektívnemu zníženiu súčasnej maximálnej sadzby uvedenej v § 32 ods. 1 písm. a) zákona o štátnej štatistike.
Umožňuje sa správne trestanie správcov administratívnych zdrojov a držiteľov výsledkov rezortných štatistík, čo nepriamo vplýva na dostupnosť údajov na tvorbu štatistík a znižuje závislosť členov národného štatistického systému od údajov zo štatistických zisťovaní.



3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne). 
Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..
Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká  menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky. 
Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.

Požadovanie údajov o odmeňovaní mužov a žien v štatistickom zisťovaní slúži okrem iného na plnenie záväzkov vyplývajúcich zo smernice  Európskeho parlamentu a Rady (EÚ) 2023/970 z 10. mája 2023, ktorou sa posilňuje uplatňovanie zásady rovnakej odmeny pre mužov a ženy za rovnakú prácu alebo prácu rovnakej hodnoty prostredníctvom transparentnosti odmeňovania a mechanizmov presadzovania (Ú. v. EÚ L 132, 17.5.2023).
Ide o goldplating podľa III. časti štvrtého bodu písmena f) Jednotnej metodiky vybraných vplyvov spočívajúci v zachovaní doterajšej právnej úpravy, pretože poskytovanie údajov sa z iných dôvodov, ako je cieľ sledovaný smernicou (EÚ) 2023/970, požaduje v štvrťročnej periodicite, namiesto ročnej periodicity. Údaje požadované v smernici (EÚ) 2023/970 sa zasielajú od 31. januára 2028 počnúc referenčným rokom 2026.

Odôvodnenie:
Štatistický výkaz ISCP (MPSVR SR) 1-04 – štvrťročný výkaz o cene práce je súčasťou komplexného informačného systému o cene práce (ISCP), ktorý vznikol na základe iniciatívy vlády Slovenskej republiky v roku 1992 pod koordináciou Ministerstva práce, sociálnych vecí a rodiny Slovenskej republiky, a jeho úlohou je monitorovať a analyzovať úroveň miezd zamestnancov a jej štruktúru v podrobných členeniach, a to podľa zamestnaní, pohlavia, veku, vzdelania, kvalifikácie a ďalších charakteristík zamestnancov a zamestnávateľských organizácií (ako napr. odvetvie ekonomickej činnosti, právna forma, druh vlastníctva a pod., prípadne ďalších charakteristík podľa požiadaviek a vývoja ekonomickej situácie). Systém je vytvorený podľa špecifických požiadaviek ustanovených právnymi predpismi Slovenskej republiky.

Komplexný informačný systém o cene práce (ISCP) slúži na vytvorenie Databáz, ako aj na vytvorenie Výstupov z nasledovných štatistických zisťovaní: 
· Štvrťročný výkaz o cene práce so značkou ISCP (MPSVR SR) 1-04,  
· Štvrťročný výkaz o pracovných miestach u samostatne zárobkovo činných osôb so značkou PM (MPSVR SR) 1-04, 
· Ročný výkaz o pracovných podmienkach a nákladoch na podnikovú sociálnu politiku so značkou V (MPSVR SR) 6-01, aktuálne realizovaná v dvoch verziách: 
· výkaz V/A (MPSVR SR) 6-01 v podnikateľskej sfére a 
· výkaz V/B (MPSVR SR) 6-01 v nepodnikateľskej sfére. 
 
Vyššie uvedené štatistické zisťovania budú vykonávané aj po nadobudnutí účinnosti  návrhu zákona. Členom národného štatistického systému zodpovedným za ich vykonávanie bude Ministerstvo práce, sociálnych vecí a rodiny Slovenskej republiky. Údaje zbierané v rámci týchto štatistických výkazov sú nevyhnutným podkladom pre Ministerstvo práce, sociálnych vecí a rodiny Slovenskej republiky pri príprave návrhov právnych predpisov v jeho vecnej pôsobnosti a kvantifikácii ich vplyvov najmä na rozpočet verejnej správy, na podnikateľské prostredie a sociálnych vplyvov, pri príprave podkladov na tripartitné rokovania Hospodárskej a  sociálnej rady Slovenskej republiky, pre účely kolektívneho vyjednávania, vypracovanie komparácii sociálno-ekonomických javov na národnej a nadnárodnej úrovni. Údaje sú nevyhnutné najmä pre prípravu zmien v oblasti výšky minimálnej mzdy, mzdových zvýhodnení za prácu, v oblasti poskytovaných plnení zo strany zamestnávateľov pre zamestnancov v súvislosti s výkonom závislej práce u zamestnávateľa a pod., pri vyhodnocovaní vývoja rodového mzdového rozdielu, odmeňovania špecifických skupín zamestnancov, slúžia tiež ako údajová základňa pre analytické materiály a prognózy vývoja profesijných a kvalifikačných štruktúr trhu práce, a ďalších koncepčných a strategických materiálov a úloh. Pri vypracovávaní týchto podkladových analýz je dôležité vychádzať z dostatočného množstva najaktuálnejších dát, a to aj na štvrťročnej báze. Napríklad okrem iného sú zdrojom údajov pre tvorbu štatistík k vývoju počtu zamestnancov zarábajúcich minimálnu mzdu, prípadne mzdy na úrovni minimálnych mzdových nárokov, ktoré sú požadované ako podklady pre rokovania Hospodárskej a sociálnej rady Slovenskej republiky, pričom rokovania sa konajú v čase, keď celoročné dáta ešte nie sú k dispozícii. Z toho dôvodu sú potrebné aj čiastkové údaje na štvrťročnej báze.

Štatistický výkaz ISCP (MPSVR SR) a výsledky jednotlivých zisťovaní sú nevyhnutné aj pre napĺňanie medzinárodných záväzkov vyplývajúcich z Dohovorov Medzinárodnej organizácie práce o zabezpečení úloh v oblasti mzdovej štatistiky, z nariadenia Rady (ES) č. 530/1999 z 9. marca 1999 o štrukturálnej štatistike príjmov a nákladov práce (Ú. v. ES L 63, 12.3.1999, Mimoriadne vydanie Ú. v. EÚ, kap. 05/zv. 003) v platnom znení a z Odporúčania Rady Európskej únie týkajúceho sa sledovania uplatnenia absolventov. Tiež sú zdrojom pre plnenie ďalších úlohy podľa požiadaviek OECD, Európskej sociálnej charty a pod.  


3.2 Vyhodnotenie konzultácií s podnikateľskými subjektmi pred predbežným pripomienkovým konaním
Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie. 

Štatistický úrad oslovil adresne viacero podnikateľských subjektov a ich zastupiteľské organizácie s cieľom prerokovať s nimi návrh zákona ako celok a zároveň na osobitných stretnutiach sa venovať parciálnym otázkam, ktoré sa týkajú oprávnení a povinností podnikateľov podľa návrhu zákona.

Štatistický úrad tiež zverejnil okrem predbežnej informácie o tvorbe návrhu zákona na Slov-Lexe (PI/2025/243) aj informáciu o konaní konzultácií v zmysle Jednotnej metodiky posudzovania vybraných vplyvov na svojom webovom sídle s cieľom osloviť aj ďalších záujemcov o konzultácie pri tvorbe zákona – túto možnosť však počas určeného obdobia od 5. decembra 2025 do 8. januára 2026 žiadny subjekt nevyužil.

Výber zástupcov: na základe predchádzajúcej alebo aktuálnej spolupráce, reprezentatívnosti zastupiteľského subjektu a na základe prejaveného záujmu.
Forma: prezenčné stretnutia v sídle úradu.
Oslovenie: mailová komunikácia.
Webová stránka so zverejnenými informáciami o konzultácii: www.statistics.sk, v záložke: O nás > Legislatíva > Konzultácie s podnikateľmi.

Konali sa celkovo štyri konzultácie v rámci troch tematických okruhov:

I. téma: Obsah a ciele nového zákona o oficiálnej štatistike, 14. 10. 2025, 4 oslovené subjekty, 2 subjekty sa zúčastnili.

Z oslovených subjektov sa konzultácie zúčastnili prezenčne zástupcovia Klubu 500, online zástupcovia Slovenskej bankovej asociácie.

Zástupca úradu, p. Bokol, ktorý zastrešuje legislatívny proces návrhu zákona,  otvoril rokovanie a prezentoval komplexne návrh nového zákona o oficiálnej štatistike. Zameral sa na tie oblasti, ktoré budú mať negatívny alebo pozitívny vplyv na podnikateľské prostredie. Zdôraznil európsky legislatívny rámec tvorby a šírenia oficiálnej štatistiky. Hlavná štatistička národného štatistického systému, p. Glaser-Opitzová informovala o vývojových tendenciách v Európskom štatistickom systéme (digitalizácia, viaczdrojovosť údajov pri tvorbe štatistiky, rozvoj oficiálnej štatistiky).

Podrobnejšie informácie boli poskytnuté ohľadom obsahu spravodajskej povinnosti, spôsobov plnenia spravodajskej povinnosti, ukladania sankcií za neplnenie spravodajskej povinnosti, informácie k procesu zmeny hlavnej ekonomickej činnosti organizácie v štatistickom registri organizácií,  a informácie  ohľadom návrhu novej právnej úpravy, ktorou je využívanie zdrojov súkromných držiteľov údajov na štatistické účely , jeho podmienky, výnimky z povinnosti poskytovať údaje na štatistické účely, procesné pravidlá poskytovania, zabezpečenie ochrany poskytnutých údajov.

Zástupkyňa Klubu 500 a zástupca Slovenskej bankovej asociácie si vyžiadali pracovnú verziu vlastného materiálu návrhu zákona na účel podrobnejšieho oboznámenia sa s predmetom úpravy, v čom im úrad vyhovel.

II. téma: obsah spravodajskej povinnosti, spôsob plnenia spravodajskej povinnosti a sankcie za neplnenie, 7. 11. 2025, 8 oslovených subjektov, 1 subjekt sa zúčastnil.

Zástupca úradu, p. Bokol, ktorý zastrešuje legislatívny proces návrhu zákona,  otvoril rokovanie a prezentoval podrobne tému konzultácie, pričom primárne sa venoval možnosti poskytovania údajov v štatistických zisťovaniach inou  formou, ako je súčasné vypĺňanie štatistických formulárov v elektronickej forme alebo výnimočne v listinnej forme alebo za asistencie opytovateľa. Ide o využitie IKT nástrojov založených na automatizovanom prenose údajov. 

Úrad v obmedzenej miere resp. v pilotnom režime využíva už dnes možnosť, aby spravodajské jednotky vypĺňali údaje požadované súčasnými štátnymi štatistickými zisťovaniami priamo do informačného systému úradu alebo aby spravodajské jednotky poskytovali údaje prostredníctvom ich informačných systémov využívaných na účtovné alebo mzdové účely, ktoré samé zabezpečia migráciu požadovaných údajov do určenej časti informačného systému štatistického úradu. Nový zákon dá vecne príslušnému členovi národného štatistického systému (v súčasnosti „orgán vykonávajúci štátnu štatistiku“) možnosť rozhodnúť o využívaní automatizovaného zberu údajov  s prihliadnutím na technické podmienky zberu údajov v danom zisťovaní, teda ak budú pripravené na tento spôsob plnenia spravodajskej povinnosti jednak člen národného štatistického systému, ako aj spravodajská jednotka. To si vyžaduje, a doterajšie skúsenosti v oblasti cestovného ruchu to potvrdzujú, že musí existovať ochota dostatočného počtu  spravodajských jednotiek využívať automatizovaný spôsob poskytovania údajov, ale aj záujem softvérových firiem vytvárať alebo prispôsobovať svoje softvérové produkty určené podnikateľom požiadavkám oficiálnej štatistiky. Jedným z úskalí využívania prispôsobených účtovných a mzdových systémov môže byť obava o ochranu citlivých údajov, druhou výzvou ostáva nákladovosť softvéru pri jeho obstarávaní, kde sa štatistický úrad snažil aj  s rokovaniami príslušnými rezortmi MF SR (finančná podpora z rozpočtu), MH SR (opatrenia na zlepšovanie podnikateľského prostredia) a MIRRI SR (strategické dokumenty k informatizácii a digitalizácii verejnej správy) nájsť podporu využívania  uvedených prostriedkov IKT, pričom argumentoval odbúraním časti administratívnej záťaže podnikateľov, konkurenčnou výhodou pre softvérové spoločnosti pri zaradení uvedených nástrojov do portfólia skoršou dispozíciou poskytnutými údajmi pre tvorbu štatistík. Automatizovaný zber údajov by bolo možné využiť aj na zber údajov v oblasti štatistiky miezd, zamestnanosti a pod. Podmienkou vytvorenia a prevádzky príslušných IKT nástrojov každého člena národného štatistického systému je návratnosť investícií štátu do rozvoja príslušného informačného systému určeného na zber a spracovanie údajov. Zástupcovia štatistického úradu podrobnejšie diskutovali so zástupkyňami asociácie o  budúcnosti ďalšej prevádzky systému na zber údajov v cestovnom ruchu s ohľadom na konsolidáciu v štátnej správe a dosiaľ nízku odozvu zo strany poskytovateľov ubytovania v rámci cestovného ruchu. 
Zástupkyne asociácie prisľúbil v súčinnosti so štatistickým úradom zabezpečenie informovanosti členov asociácie o technickej dostupnosti automatizovaného zberu údajov v štatistických zisťovaniach (nielen v cestovnom ruchu) na strane štatistického úradu. 

Zástupca úradu, p. Bokol, sa venoval základným cieľom tvorby nového zákona o oficiálnej štatistike. Podrobnejšie sa venoval novej úprave obsahu spravodajskej povinnosti, zmene hlavnej ekonomickej činnosti spravodajskej jednotky v registri organizácií na základe jej žiadosti a dôležitosti NACE pri výbere spravodajských jednotiek do štatistického zisťovania, informáciám člena národného štatistického systému, ktoré bude povinný poskytnúť spravodajskej jednotke pri zaradení do štatistického zisťovania, zakotveniu viaczdrojovosti údajov pre tvorbu oficiálnej štatistiky do nového zákona a potrebe prísnejšieho vymáhania plnenia spravodajskej povinnosti ukladaním pokút s poukazom na zvyšujúcu sa mieru neodpovedí v štatistických zisťovaniach. Na záver poinformoval o nasledujúcich fázach legislatívneho procesu tvorby zákona, predpokladanom termíne začiatku a skončenia pripomienkového konania a o termíne predloženia materiálu na rokovanie vlády SR.

III. téma: využitie údajov v súkromnej držbe na štatistické účely: podmienky poskytovania, proces zabezpečenia, 25. 9. 2025, 14.10.2025, 12 oslovených subjektov, 5 subjektov sa zúčastnilo.

Konzultácie sa 25. 9. 2025 zúčastnili zástupcovia troch mobilných operátorov a Asociácia mobilných operátorov Slovenska prezenčnou formou.

Zástupca úradu, p. Bokol, ktorý zastrešuje legislatívny proces návrhu zákona, otvoril rokovanie a prezentoval stručne návrh nového zákona o oficiálnej štatistike. 

Podrobnejšie informácie boli poskytnuté ohľadom návrhu novej právnej úpravy, ktorou je využívanie zdrojov súkromných držiteľov údajov na štatistické účely – jeho podmienky, výnimky z povinnosti poskytovať údaje na štatistické účely, procesné pravidlá poskytovania, zabezpečenie ochrany poskytnutých údajov. Spolu s p. Glaser-Opitzovou, hlavnou štatističkou Národného štatistického systému, zhodnotil doterajšie skúsenosti úradu s využívaním súkromných zdrojov údajov na Slovensku na štatistické účely a možnosti ich využívania pri navrhovanom nastavení národného  európskeho legislatívneho rámca a finančných možnostiach úradu. Deklaroval pripravenosť úradu presadiť legislatívny model, ktorý ráta s poskytnutím náhrady držiteľovi súkromného zdroja údajov, ktorá pokryje jeho prípadné nevyhnutné náklady na spracovateľské operácie spojené s poskytovaním údajov.

Zástupcovia podnikateľov sa zaujímali najmä o problematiku podmienok ochrany poskytovaných údajov (osobitné kategórie osobných údajov, iné kategórie chránených údajov, poskytovanie údajov na vedecký účel). V . Bokol upozornil, že predmetom žiadostí o poskytnutie údajov v súkromnej držbe na štatistický účel by mali byť zásadne údaje, ktoré nemajú charakter osobných údajov.

Konzultácie sa z oslovených subjektov 14. 10. 2025 zúčastnila zástupkyňa spoločnosti Kaufland Slovenská republika v. o. s. prezenčnou formou.

Zástupca úradu, p. Bokol, ktorý zastrešuje legislatívny proces návrhu zákona,  otvoril rokovanie a prezentoval stručne návrh nového zákona o oficiálnej štatistike. 

Podrobnejšie informácie boli poskytnuté ohľadom návrhu novej právnej úpravy, ktorou je využívanie zdrojov súkromných držiteľov údajov na štatistické účely – jeho podmienky, výnimky z povinnosti poskytovať údaje na štatistické účely, procesné pravidlá poskytovania, zabezpečenie ochrany poskytnutých údajov. Spolu s p. Glaser-Opitzovou, hlavnou štatističkou národného štatistického systému, zhodnotil doterajšie skúsenosti úradu s využívaním súkromných zdrojov údajov a možnosti ich využívania pri navrhovanom nastavení národného  európskeho legislatívneho rámca a finančných možnostiach úradu. Deklaroval pripravenosť úradu presadiť model poskytovania náhrady držiteľom súkromných zdrojov údajov, ktoré pokryjú ich prípadné nevyhnutné spracovateľské operácie spojené s poskytovaním údajov. 

Zástupkyňa spoločnosti Kaufland Slovenská republika v. o. s. sa informovala o podmienkach ochrany poskytovaných údajov (citlivé informácie, poskytovanie údajov na vedecký účel) a o podmienkach zachovania súčasného zmluvného nastavenia poskytovania údajov ich spoločnosťou – zo strany úradu dostala ubezpečenie, že prípadné zmeny v zmluve o poskytovaní údajov sa budú v zmysle navrhovaných prechodných ustanovení zákona o oficiálnej štatistike týkať nie obsahu záväzkov, ale doplnenia právneho základu spracúvania údajov v úvodných ustanoveniach účinnej zmluvy.

[bookmark: _Hlk47698091]3.3 Vplyvy na konkurencieschopnosť a produktivitu
Dochádza k vytvoreniu resp. k zmene bariér na trhu? 

Nie

Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)? 

Áno. Pokiaľ ide o povinnosť poskytovať údaje v držbe mikropodnikov a malých podnikov. Títo podnikatelia budú musieť znášať prípadné náklady poskytovania údajov na štatistické účely, ktorými  disponujú, len výnimočne, ak sú splnené podmienky podľa § 27 ods. 5  návrhu zákona.

Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)? 

Nie

Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? 

Nie

Ovplyvňuje zmena regulácie inovácie, vedu a výskum?

Nepriamo. Zvýšením rozsahu, kvality a dostupnosti údajov, ak sa realizujú príslušné inštitúty podľa návrhu zákona (využívanie zdrojov údajov, informácie na webovom sídle člena národného štatistického systému, využívanie IKT prostriedkov na poskytovanie požadovaných údajov priamo z informačných systémov podnikateľa, dostupnosť služby vyplnenia štatistického formulára prostredníctvom webu člena národného štatistického systému).

Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?
Nie

Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?
Bezpredmetné.

Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
☐ zvyšuje  	X nemení	☐ znižuje

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Na základe uvedenej odpovede zaškrtnite a popíšte, či materiál produktivitu:
☐ zvyšuje  	X nemení	☐ znižuje


3.4 Iné vplyvy na podnikateľské prostredie 
Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte.  Patria sem: 
1. vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;
1. regulované ceny podľa zákona č. 18/1996 Z. z. o cenách;
1. iné vplyvy, ktoré predpokladá materiál, ale nemožno ich zaradiť do častí 3.1 a 3.3.,
1. iné vplyvy podľa písm. a) až c), ktoré sú goldplatingom.

3.4.1. Vplyv vytvorenia právneho základu pre využívanie softvéru umožňujúceho spravodajským jednotkám automatizované poskytovania štatistických údajov v štatistickom zisťovaní podľa § 22 ods. 1 písm. c) návrhu zákona

	Charakter vplyvu
	Popis

	negatívny vrátane MSP, nekvantifikovateľný
	Zvýšené náklady na obstaranie softvéru obsahujúceho možnosť automatizovaného odosielania údajov z podnikových informačných systémov do štatistických zisťovaní

	pozitívny vrátane MSP, nekvantifikovateľný
	Zníženie administratívnej záťaže spravodajských jednotiek



3.4.2. Forma poskytovania údajov v štatistickom zisťovaní podľa § 22 ods. 3 a 4 návrhu zákona.

	Charakter vplyvu
	Popis

	pozitívny vrátane MSP, nekvantifikovateľný
	Zníženie administratívnej záťaže spravodajských jednotiek



Návrh zákona zachováva možnosť využívania elektronických štatistických formulárov pri poskytovaní údajov spravodajskou jednotkou v štatistikom zisťovaní z dôvodu jej rýchlosti zavedenú už v súčasnom zákone č. 540/2001 Z. z. o štátnej štatistike v znení neskorších predpisov. Vzhľadom na priaznivý rozsah pokrytia územia Slovenska internetovým signálom síce okliešťuje výnimku z povinného používania elektronickej formy štatistického formulára, na druhej strane ju z ekonomických dôvodov zachováva pre zraniteľné skupiny malých podnikateľov, ktorí budú môcť naďalej využívať listinný formulár. Elektronický štatistický formulár je štandardným spôsobom plnenia spravodajskej povinnosti už viac ako 10 rokov, preto je kvantifikácia tohto vplyvu na náklady podnikateľov v porovnaní s listinnou formou formulára bezpredmetná.

3.4.3. Vplyv dostupnosti informácií o spravodajskej povinnosti na webovom sídle člena národného štatistického systému podľa § 23 ods. 1 písm. c) návrhu zákona

	Charakter vplyvu
	Popis

	pozitívny vrátane MSP, nekvantifikovateľný
	zvýši sa informovanosť podnikateľského prostredia o rozsahu, obsahu a spôsobe plnenia spravodajskej povinnosti



3.4.4. Vplyv dostupnosti štatistických formulárov na webovom sídle člena NŠS a možnosť ich vypĺňania a odosielania prostredníctvom tohto webového sídla podľa § 23 ods. 2 písm. a) a d) prvého bodu

	Charakter vplyvu
	Popis

	pozitívny vrátane MSP, nekvantifikovateľný
	Zníženie administratívnej záťaže spravodajských jednotiek – zjednodušenie prístupu k formulárom a potenciálne zjednodušenie ich vypĺňania a odosielania elektronickou formou.; v rámci prechodného obdobia závislý od posúdenia objektívneho zníženia administratívnej záťaže podnikateľov a pripravenosti jednotlivých členov národného štatistického systému



3.4.5. Prístup k administratívnym zdrojom údajov na štatistické účely pre členov národného štatistického systému podľa § 25

Zakotvuje sa oprávnenie členov národného štatistického systému požadovať prístup k údajom z administratívnych zdrojov údajov a zároveň ukladá správcom administratívnych zdrojov údajov povinnosť takýto prístup poskytnúť.  Ako podmienka poskytnutia údajov sa zachováva nevyhnutnosť použitia údajov na štatistické účely, ku ktorým sa žiada prístup do administratívneho zdroja údajov, čo korešponduje s ochranou štatistickej dôvernosti vrátane zabezpečenia ochrany osobných údajov ako aj s dodržiavaním princípov objektivity a spoľahlivosti. Výslovne sa vymenúvajú vlastnosti poskytovaných súborov údajov, medzi ktoré sa zaraďuje aj požadovaný formát údajov vzhľadom na odstránenie technických prekážok poskytovania údajov, ktoré majú vplyv na včasnosť tvorby oficiálnej štatistiky. Z aspektu vplyvov na podnikateľské prostredie je cieľom zabezpečiť efektívne využívanie dostupných administratívnych zdrojov údajov na štatistické účely, čím sa znižuje záťaž respondentov štatistických zisťovaní a optimalizujú sa zdroje (finančné, ľudské) v oblasti zberu údajov. Napríklad v rámci prípravy nového programovacieho obdobia 2027 až 2029 úrad posúdil potenciál využitia aktuálne dostupných administratívnych zdrojov údajov s cieľom minimalizovať zaťaženie spravodajských jednotiek. Výsledkom posúdenia je zaradenie nových desiatich administratívnych zdrojov údajov oproti roku 2026. Získané údaje v držbe štátnych orgánov budú využívané na tvorbu a skvalitňovanie ekonomických, finančných, zdravotníckych, daňových, komunikačných a ďalších odvetvových štatistík, ako aj na zabezpečenie národných a regionálnych štatistických výstupov a plnenie požiadaviek orgánov Európskej únie a medzinárodných inštitúcií. Kvantifikácia úspory nákladov vplyvom využívania administratívnych zdrojov údajov a znižovania počtu resp. frekvencie štatistických zisťovaní oproti dobiehajúcemu programovaciemu obdobiu 2024 až 2026 (ustanovené vyhláškou č. 425/2023 Z. z. v znení neskorších predpisov)  bude predmetom doložky vybraných vplyvov k návrhu vyhlášky, ktorou sa ustanovuje údajová základňa podľa splnomocňovacieho ustanovenia § 73 písm. d) návrhu zákona.

3.4.6. Poskytovanie údajov v súkromnej držbe bezodplatne podľa § 27 a 28 návrhu zákona v súlade s úpravou ustanovenou v čl. 17b až 17e nariadenia (ES) č. 223/2009 v platnom znení.

Využitie súkromných zdrojov údajov má za cieľa okrem iného aj znížiť administratívnu záťaž podnikateľského prostredia vo vzťahu k plneniu spravodajskej povinnosti iných podnikov, o ktorých má oslovený podnikateľský subjekt údaje využiteľné na tvorbu a  šírenie oficiálnej štatistiky na základe predmetu svojej podnikateľskej činnosti.

Podľa recitálu č. 9 k nariadeniu Európskeho parlamentu a Rady (EÚ) 2024/3018 z 27. novembra 2024, ktorým sa mení nariadenie (ES) č. 223/2009 o európskej štatistike „Prístup k novým zdrojom údajov vrátane veľkých dát, ktoré vznikajú z digitálnych služieb a internetu vecí (IoT), a ich používanie sa stáva nevyhnutným predpokladom na efektívnejšiu a menej nákladnú tvorbu včasnej a dostatočne podrobnej európskej štatistiky s vhodnou periodicitou. Takéto nové zdroje údajov takisto významne prispievajú k budovaniu štatistických opôr výberu na účely ESS. Preto by sa mal zabezpečiť prístup k novým zdrojom údajov vo všeobecnosti, a najmä k údajom v súkromnej držbe na účely rozvoja a tvorby európskej oficiálnej štatistiky na udržateľnom základe a v súlade so spravodlivými, jasnými, predvídateľnými a primeranými pravidlami na základe rámca Únie v oblasti základných práv. Prístup k údajom v súkromnej držbe by sa mal zabezpečiť v súlade so zásadou efektívnosti vynaložených nákladov a nemá viesť k nadmernému zaťaženiu hospodárskych subjektov, ako je stanovené v článku 338 ods. 2 Zmluvy o fungovaní Európskej únie (ďalej len „ZFEÚ“).“. Členovia národného štatistického systému budú musieť preukázať oprávnenosť svojej požiadavky na údaje v súkromnej držbe buď dokázateľným znížením administratívnej záťaže iných podnikov alebo dokázanou jedinečnosťou dát v súlade s podmienkou: „nie je ich možné získať žiadnym iným spôsobom“.

	Charakter vplyvu
	Popis

	negatívny vrátane MSP, nekvantifikovateľný
	Podnikateľskému prostrediu vzniká povinnosť bezplatne sprístupňovať údaje a príslušné metaúdaje v súkromnej držbe využiteľné na účely oficiálnej štatistiky. Samotné údaje sa poskytujú bezodplatne; ak si však ich sprístupnenie vyžaduje osobitnú službu spracovania, úrad môže za podmienok ustanovených zákonom poskytnúť súkromnému držiteľovi údajov primeranú peňažnú náhradu za preukázateľne a účelne vynaložené náklady. Rozsah negatívneho vplyvu bude závisieť od povahy a rozsahu požadovaných údajov, periodicity ich sprístupňovania, potreby vykonania osobitnej služby spracovania a od výšky prípadne poskytnutej náhrady, preto ho v súčasnosti nie je možné kvantifikovať.

	pozitívny vrátane MSP, nekvantifikovateľný
	Využívanie údajov v súkromnej držbe môže viesť k zníženiu administratívnej záťaže podnikateľského prostredia vo vzťahu k plneniu spravodajskej povinnosti, najmä ak umožní zrušenie štatistického zisťovania alebo jeho časti, zníženie rozsahu požadovaných údajov alebo nerealizovanie nového štatistického zisťovania.
Takýto pozitívny vplyv však nevzniká pri každom využití údajov v súkromnej držbe. Úrad už v súčasnosti využíva údaje súkromných držiteľov aj ako jedinečné zdroje údajov, ktoré nie je možné získať iným spôsobom. V týchto prípadoch ich prínos spočíva predovšetkým v zabezpečení údajov potrebných na tvorbu oficiálnej štatistiky, nie v znížení administratívnej záťaže podnikateľských subjektov.
Príkladom sú transakčné údaje (scanner data) poskytované obchodnými reťazcami, ktoré z pohľadu úradu nahrádzajú časť štatistického zisťovania, ich súčasné využívanie však nie je spojené so znížením spravodajskej povinnosti alebo inej administratívnej záťaže dotknutých podnikateľských subjektov.



3.4.7. Vplyv formalizácie úradného postupu pri zápise vybraných údajov (údaj o hlavnej ekonomickej činnosti NACE, o sektorovom zaradení ESA, kategórii počtu zamestnancov) a pri zmene týchto údajov v štatistickom registri organizácií prostredníctvom elektronickej úradnej komunikácie podľa § 36 a 37 návrhu zákona. 

	Charakter vplyvu
	Popis

	pozitívny vrátane MSP, nekvantifikovateľný
	Oznámenie o pridelení alebo zmene klasifikačných premenných: HLNACE, ESA2010, kategória veľkosti organizácie podľa počtu zamestnancov – ide o individuálny administratívny akt – opatrenie orgánu verejnej správy štruktúrované, so skráteným odôvodnením a s poučením.
Úprava posilňuje právnu istotu tým že vyhovuje požiadavke odôvodnenosti a preskúmateľnosti opatrení úradu, a tým ich predvídateľnosti.



3.4.8. Poskytovanie dôverných štatistických údajov na vedecký účel výskumným subjektom, ktoré sú podnikateľmi prostredníctvom IS MONA podľa § 54 ods. 3)

	Charakter vplyvu
	Popis

	pozitívny vrátane MSP, nekvantifikovateľný
	Úprava po spustení prevádzky IS MONA prinesie možnosť kyberneticky bezpečného virtuálneho priestoru na prístup k údajom členov národného štatistického systému podľa požiadaviek výskumného subjektu





3.4.9. Vplyv úpravy rozsahu a spôsobu zverejňovania informácií na webových sídlach členov národného štatistického systému podľa návrhu zákona:
· § 8 ods. 1 písm. r) – sprístupňovanie katalógu štatistických produktov, úrad;
· § 23 ods. 1 písm. b) a c) – informačná povinnosť člena NŠS voči spravodajskej jednotke, každý člen;
· § 23 ods. 2 písm. d) – Zverejňovanie elektronických štatistických formulárov a ich technických štruktúr na ich strojové vyplnenie, každý člen;
· § 35 ods. 3 a 4 – informácie o štatistických registroch, každý člen;
· § 46 ods. 3 – zverejňovanie štatistických klasifikácií a štatistických číselníkov, každý člen;
· § 47 ods. 2 – zverejňovanie pravidiel šírenia štatistických informácií, úrad;
· § 48 ods. 2 – zverejnenie kalendára zverejnenia, každý člen;
· § 49 ods. 5 – zverejnenie zoznamu subjektov s právom prednostného poskytnutia štatistickej informácie, každý člen;
· § 50 ods. 4 – zverejnenie cenníka poskytovania štatistických informácií na žiadosť, každý člen;
· § 50 ods. 6 – zverejnenie informácií o postupe pri podaní a vybavovaní žiadosti o poskytnutie štatistickej informácie na žiadosť, každý člen;
· § 51 ods. 2 – zverejnenie upozornenia na konanie subjektu v rozpore so zákonom o oficiálnej štatistike, každý člen;
· § 51 ods. 3 – zverejňovanie informácií o štatistike pre verejnosť, každý člen;
· § 55 ods. 10 – zverejnenie žiadosti o poskytnutie dôverných štatistických údajov na vedecký účel, úrad.

	Charakter vplyvu
	Popis

	pozitívny vrátane MSP, nekvantifikovateľný
	Zvýšenie dostupnosti, zrozumiteľnosti a prehľadnosti poskytovaných informácií vrátane údajov o požadovanej technickej štruktúre zasielaných údajov. 
Väčší rozsah zverejňovaných informácií na webovom sídle Štatistického úradu SR – návrh zákona posilňuje úlohu webového sídla ako úradného komunikačného nástroja nielen vo vzťahu k iným členom národného štatistického systému, ale aj k podnikateľom ako spravodajským jednotkám, žiadateľom a používateľom štatistických informácií.
Bližšie nekvantifikovaný pozitívny vplyv na 
· zníženie administratívnej záťaže,
· úroveň právnej istoty pri plnení povinností podľa návrhu zákona a pri realizácii práv súvisiacich s ochranou a využitím poskytnutých údajov,
· využiteľnosť údajov pre potreby používateľa oficiálnej štatistiky.



3.4.10. Vplyv úpravy osobitných opatrení na zabezpečenie dôvery verejnosti v oficiálnu štatistiku podľa § 51 návrhu zákona

	Charakter vplyvu
	Popis

	pozitívny vrátane MSP, nekvantifikovateľný
	Zvýšenie dôvery podnikateľského sektora  k národnému štatistickému systému



